VIGAN CITY ---- Napunno dagiti hotel iti siyudad ti Vigan ken kaarruba nga ili gapu iti panagdudupodop dagiti turista ita a piesta ti natay.
Malaksid daytoy, napaserraan pay dagiti sumagmamano a kalsada iti nadumaduma a parte ti siyudad ken nangipatungpal da kadagiti re- routing nangruna kadagiti madalanan a mapan kadagiti sementeryo gapu iti kinaadu ti tao.
Awan maaramidan no saan a magna laengen dagiti tao a mapan kadagiti sementeryo ken dagiti turista nga agpasyar agsipud iti narikut a trapiko.
Idi pay laeng rabii ket addan dagiti otoridad kadagiti police assistance center tapno aniaman nga oras ket adda pagpatulungan dagiti tao.
ilo_Latn ilo_Latn ilo_Latn ilo_Latn